
[bookmark: _Hlk75431152]Az Auto Bild a Vredesteint 2026. vezető négyévszakos gumiabroncs-márkái közé sorolja

· Egy neves német autóipari szaklap a Vredesteint a második helyre rangsorolta az egész évszakos gumiabroncs-gyártók éves értékelésében
· Az elismerés azt követően született, hogy a Vredestein Quatrac Pro 2 „példás” minősítést kapott az Auto Bild és az Auto Bild Allrad múlt havi tesztjein

2026. november 10.: A vezető német autóipari szaklap, az Auto Bild az Apollo Tyres Ltd. termékpalettájához tartozó Vredesteint a második helyre rangsorolta a 2026-os, a “Legjobb négyévszakos gumiabroncs-gyártók” ranglistáján. Az elismerés alapja az volt, hogy a Vredestein négyévszakos termékei több alkalommal is „példamutató” minősítést kaptak független tesztek során.

Az egész évre alkalmas gumiabroncsok kategóriája az Auto Bild éves gyártói rangsorának három fő kategóriája egyike, a nyári és téli gumiabroncsokat gyártó márkák értékelése mellett.

A Vredestein 1993-ban mutatta be első négyévszakos gumiabroncsát, a Quatrac-ot, amikor ez a kategória még gyerekcipőben járt. 2019-ben bővítette a termékcsaládot a Quatrac Pro-val, egy kifejezetten nagy teljesítményű autók számára kifejlesztett négyévszakos gumiabronccsal. Az idén elején piacra dobott Quatrac Pro 2 az eredeti Pro utódjaként a Vredestein négyévszakos termékcsaládjának nagy teljesítményű zászlóshajója lett. Az új gumiabroncs „A” besorolást kapott a nedves tapadás tekintetében, és 17–24 colos felniméretekben kapható.

Az Auto Bild legutóbbi négyévszakos gumiabroncs-tesztjén a Quatrac Pro 2 a legjobb összteljesítményt nyújtotta havon, és a második legrövidebb féktávolságot érte el nedves úton, amivel az összetett második helyet szerezte meg. Ettől függetlenül az Auto Bild Allrad négyévszakos gumiabroncs-tesztjén a Quatrac Pro 2 gumiabroncsot dicsérték kiemelkedő havas teljesítményéért, valamint azért, hogy a legrövidebb féktávolságot érte el nedves úton, és más nedves körülmények között is kiváló eredményeket nyújtott, ami elegendő volt ahhoz, hogy a kiélezett versenyben a második helyet szerezze meg.

Yves Pouliquen, az Apollo Tyres Ltd. kereskedelmi alelnöke (Európa, Közel-Kelet és Afrika) így nyilatkozott: „Amikor a Vredestein 1993-ban megkezdte az egész évre alkalmas gumiabroncsok fejlesztését, az volt a cél, hogy a járművezetők egész évben bizalommal használhassanak egy gumiabroncs-készletet. A Quatrac Pro 2-vel ezt a megközelítést kiterjesztettük azokra a járművezetőkre is, akik egy ultramagas teljesítményű gumiabroncs precíz kezelhetőségét is elvárják. Büszkék vagyunk arra, hogy az Auto Bild éves rangsorában elismerést nyert a termékkel kapcsolatos munkánk, valamint az egész évre alkalmas gumiabroncs-kínálatunk.”

Az Auto Bild legújabb elismerése azt követi, hogy a Vredestein négyévszakos termékeit más vezető független tesztelők is méltatták. Például a Vredestein Quatrac-ot dicsérettel illették az Auto Moto und Sport magazin legutóbbi, 10 négyévszakos gumiabroncsot felölelő tesztjében. A teszt eredményeként a gumiabroncs „Nagyon jó” minősítést kapott, és „Ár-teljesítmény” ajánlást is kapott. 

A Vredestein gumiabroncs-kínálatáról további információkért látogasson el a következő weboldalra: https://www.vredestein.hu/ 

[VÉGE]

For further details contact:
Katie Wheeler
PFPR Communications
Katie.wheeler@PFPR.com

Az Apollo Tyres Ltd.ről
Az Apollo Tyres Ltd egy nemzetközi gumiabroncs-gyártó és India vezető gumiabroncs-márkája. A vállalatnak több gyártóüzeme van Indiában, valamint egy gyártóüzeme Magyarországon. A vállalat termékeit két globális márkaneve – az Apollo és a Vredestein – alatt forgalmazza, és termékei több mint 100 országban kaphatók egy kiterjedt hálózatban működő márkás, kizárólagos és többféle terméket forgalmazó üzleteken keresztül.

